title: Komission täytäntöönpanoasetus (EU) 2020/1246, annettu 2 päivänä syyskuuta 2020, tehoaineen fenamifossi hyväksynnän uusimatta jättämisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta (ETA:n kannalta merkityksellinen teksti)

text:
                  3.9.2020

                  FI

                  Euroopan unionin virallinen lehti

                  L 288/18

         KOMISSION TÄYTÄNTÖÖNPANOASETUS (EU) 2020/1246,
         annettu 2 päivänä syyskuuta 2020,
         tehoaineen fenamifossi hyväksynnän uusimatta jättämisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 20 artiklan 1 kohdan ja 78 artiklan 2 kohdan,
         sekä katsoo seuraavaa:

                     (1)

                     Komission direktiivillä 2006/85/EY (2) sisällytettiin fenamifossi tehoaineena neuvoston direktiivin 91/414/ETY (3) liitteeseen I.

                     (2)

                     Direktiivin 91/414/ETY liitteessä I olevia tehoaineita pidetään asetuksen (EY) N:o 1107/2009 mukaisesti hyväksyttyinä, ja ne luetellaan komission täytäntöönpanoasetuksen (EU) N:o 540/2011 (4) liitteessä olevassa A osassa.

                     (3)

                     Tehoaineen fenamifossi hyväksyntä, sellaisena kuin se on esitettynä täytäntöönpanoasetuksen (EU) N:o 540/2011 liitteessä olevassa A osassa, päättyy 31 päivänä heinäkuuta 2021.

                     (4)

                     Tehoaineen fenamifossi hyväksynnän uusimisesta on jätetty hakemus komission täytäntöönpanoasetuksen (EU) N:o 844/2012 (5) 1 artiklan mukaisesti kyseisessä artiklassa säädetyssä määräajassa.

                     (5)

                     Hakija on toimittanut täytäntöönpanoasetuksen (EU) N:o 844/2012 6 artiklan mukaisesti vaaditut täydentävät asiakirja-aineistot. Esittelevä jäsenvaltio totesi hakemuksen täydelliseksi.

                     (6)

                     Esittelevä jäsenvaltio laati rinnakkaisesittelijänä toimivaa jäsenvaltiota kuullen uusimista koskevan arviointikertomuksen ja toimitti sen Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, ja komissiolle 2 päivänä lokakuuta 2017.

                     (7)

                     Elintarviketurvallisuusviranomainen asetti täydentävän asiakirja-aineiston tiivistelmän julkisesti saataville. Lisäksi elintarviketurvallisuusviranomainen lähetti uusimista koskevan arviointikertomuksen hakijoille ja jäsenvaltioille kommentoitavaksi sekä järjesti siitä julkisen kuulemisen. Elintarviketurvallisuusviranomainen toimitti saamansa huomautukset edelleen komissiolle.

                     (8)

                     Elintarviketurvallisuusviranomainen ilmoitti 10 päivänä joulukuuta 2018 komissiolle päätelmänsä (6) siitä, voidaanko fenamifossin olettaa täyttävän asetuksen (EY) N:o 1107/2009 4 artiklassa säädetyt hyväksymiskriteerit.

                     (9)

                     Elintarviketurvallisuusviranomainen toi esiin useita huolenaiheita. Kuluttajille aiheutuvan riskin kokonaisarviointia pidettiin alustavana, koska genotoksisuutta koskeva tietopaketti metaboliiteista M01 ja M02 oli puutteellinen, mikä johti alustavaan jäämän määritelmään riskinarvioinnissa niiden viljelykasvien osalta, joissa fenamifossia on tarkoitus käyttää. Vaikka kuluttajille aiheutuvien riskien arviointia ei voitukaan saada valmiiksi, kuluttajille todettiin aiheutuvan akuutti riski kaikkien hedelmävihanneksia koskevien edustavien käyttötarkoitusten osalta.

                     (10)

                     Lisäksi, kun on kyse pitkäaikaisen saannin kautta tapahtuvasta kuluttajien altistumisesta, jos altistumisen arvioinnissa käytetään uusintaprosessia varten toimitettujen käytettävissä olevien jäämätietojen perusteella laskettuja jäämien enimmäismääriä (MRL), teoreettinen enimmäispäiväsaanti (TMDI) olisi 172 prosenttia hyväksyttävästä päiväsaannista (ADI).

                     (11)

                     Mitä tulee aineen jäljellä oleviin käyttötarkoituksiin koristekasveissa ja taimitarhoissa pitäen mielessä, että kyseisiä kasveja voidaan kasvattaa viljelykierrossa ravintokasvien kanssa, näistä käyttötarkoituksista kuluttajille aiheutuvaa akuuttia riskiä ei voitu sulkea pois, kun otetaan huomioon jäämien mahdollinen kertyminen vuoroviljelykasveihin.

                     (12)

                     Lopuksi todettakoon, että ihmisen ainutlaatuisia aineenvaihduntatuotteita koskevaa riskinarviointia ei voitu saattaa päätökseen, koska vertailevaa in vitro ‐aineenvaihduntatutkimusta ei toimitettu.

                     (13)

                     Komissio pyysi hakijaa toimittamaan elintarviketurvallisuusviranomaisen päätelmiä koskevat huomautuksensa. Komissio kehotti myös täytäntöönpanoasetuksen (EU) N:o 844/2012 14 artiklan 1 kohdan kolmannen alakohdan mukaisesti hakijaa toimittamaan huomatuksensa uusimista koskevasta kertomuksesta. Hakija toimitti huomautuksensa, ja ne on tutkittu huolellisesti.

                     (14)

                     Hakijan esittämistä perusteluista huolimatta tehoainetta koskevia huolenaiheita ei voitu poistaa.

                     (15)

                     Näin ollen ei ole vahvistettu vähintään yhden kasvinsuojeluaineen yhden tai useamman edustavan käyttötarkoituksen osalta, että asetuksen (EY) N:o 1107/2009 4 artiklassa säädetyt hyväksymiskriteerit täyttyvät. Sen vuoksi on aiheellista olla uusimatta tehoaineen fenamifossi hyväksyntää kyseisen asetuksen 20 artiklan 1 kohdan b alakohdan mukaisesti.

                     (16)

                     Sen vuoksi täytäntöönpanoasetusta (EU) N:o 540/2011 olisi muutettava.

                     (17)

                     Jäsenvaltioille olisi annettava riittävästi aikaa fenamifossia sisältävien kasvinsuojeluaineiden lupien peruuttamiseen.

                     (18)

                     Jos jäsenvaltiot myöntävät fenamifossia sisältävien kasvinsuojeluaineiden osalta siirtymäajan asetuksen (EY) N:o 1107/2009 46 artiklan mukaisesti, kyseisen siirtymäajan olisi päätyttävä viimeistään 12 kuukauden kuluttua tämän asetuksen voimaantulosta.

                     (19)

                     Fenamifossin hyväksynnän voimassaoloaikaa pidennettiin komission täytäntöönpanoasetuksella (EU) 2020/869 (7)31 päivään heinäkuuta 2021 saakka, jotta uusimismenettely saataisiin päätökseen ennen kuin kyseisen aineen hyväksynnän voimassaolo päättyy. Koska hyväksynnän uusimatta jättämisestä tehdään päätös ennen kyseisen pidennetyn voimassaolon päättymispäivää, tätä asetusta olisi sovellettava mahdollisimman pian.

                     (20)

                     Tämä asetus ei estä fenamifossin hyväksymistä koskevan uuden hakemuksen toimittamista asetuksen (EY) N:o 1107/2009 7 artiklan nojalla.

                     (21)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Tehoaineen hyväksynnän uusimatta jättäminen
            Tehoaineen fenamifossi hyväksyntää ei uusita.

            2 artikla
            Täytäntöönpanoasetuksen (EU) N:o 540/2011 muuttaminen
            Poistetaan täytäntöönpanoasetuksen (EU) N:o 540/2011 liitteessä olevasta A osasta fenamifossia koskeva rivi 141.

            3 artikla
            Siirtymätoimenpiteet
            Jäsenvaltioiden on peruutettava fenamifossia tehoaineena sisältävien kasvinsuojeluaineiden hyväksynnät viimeistään 23 päivänä maaliskuuta 2021.

            4 artikla
            Siirtymäaika
            Jäsenvaltioiden asetuksen (EY) N:o 1107/2009 46 artiklan mukaisesti mahdollisesti myöntämän siirtymäajan on päätyttävä viimeistään 23 päivänä syyskuuta 2021.

            5 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 2 päivänä syyskuuta 2020.

                  Komission puolesta

               Ursula VON DER LEYEN

                  Puheenjohtaja

            (1)  EUVL L 309, 24.11.2009, s. 1.

            (2)  Komission direktiivi 2006/85/EY, annettu 23 päivänä lokakuuta 2006, neuvoston direktiivin 91/414/ETY muuttamisesta fenamifossin ja etefonin sisällyttämiseksi siihen tehoaineina (EUVL L 293, 24.10.2006, s. 3).

            (3)  Neuvoston direktiivi 91/414/ETY, annettu 15 päivänä heinäkuuta 1991, kasvinsuojeluaineiden markkinoille saattamisesta (EYVL L 230, 19.8.1991, s. 1).

            (4)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).

            (5)  Komission täytäntöönpanoasetus (EU) N:o 844/2012, annettu 18 päivänä syyskuuta 2012, säännösten vahvistamisesta tehoaineiden uusimismenettelyn täytäntöönpanemiseksi kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti (EUVL L 252, 19.9.2012, s. 26).

            (6)  EFSA (Euroopan elintarviketurvallisuusviranomainen) 2019. Conclusion on the peer review of the pesticide risk assessment of the active substance fenamiphos. EFSAJournal2019;17(1):5557, 26 pp. https://doi.org/10.2903/j.efsa.2019.5557.

            (7)  Komission täytäntöönpanoasetus (EU) 2020/869, annettu 24 päivänä kesäkuuta 2020, täytäntöönpanoasetuksen (EU) N:o 540/2011 muuttamisesta siltä osin kuin kyse on tehoaineiden beflubutamidi, benalaksyyli, bentiavalikarbi, bifenatsaatti, boskalidi, bromoksyniili, kaptaani, syatsofamidi, dimetomorfi, etefoni, etoksatsoli, famoksadoni, fenamifossi, flumioksatsiini, fluoksastrobiini, folpetti, formetanaatti, metributsiini, milbemektiini, Paecilomyces lilacinus kanta 251, fenmedifami, fosmetti, pirimifossi-metyyli, propamokarbi, protiokonatsoli ja S-metolaklori hyväksynnän voimassaoloajan pidentämisestä (EUVL L 201, 25.6.2020, s. 7).


title: Komission täytäntöönpanoasetus (EU) 2020/1247, annettu 2 päivänä syyskuuta 2020, vuonna 2020 käytettävissä oleviin tiettyjen kantojen kalastuskiintiöihin edellisvuosien liikakalastuksen vuoksi tehtävistä vähennyksistä

text:
                  3.9.2020

                  FI

                  Euroopan unionin virallinen lehti

                  L 288/21

         KOMISSION TÄYTÄNTÖÖNPANOASETUS (EU) 2020/1247,
         annettu 2 päivänä syyskuuta 2020,
         vuonna 2020 käytettävissä oleviin tiettyjen kantojen kalastuskiintiöihin edellisvuosien liikakalastuksen vuoksi tehtävistä vähennyksistä
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, asetusten (EY) N:o 847/96, (EY) N:o 2371/2002, (EY) N:o 811/2004, (EY) N:o 768/2005, (EY) N:o 2115/2005, (EY) N:o 2166/2005, (EY) N:o 388/2006, (EY) N:o 509/2007, (EY) N:o 676/2007, (EY) N:o 1098/2007, (EY) N:o 1300/2008 ja (EY) N:o 1342/2008 muuttamisesta sekä asetusten (ETY) N:o 2847/93, (EY) N:o 1627/94 ja (EY) N:o 1966/2006 kumoamisesta 20 päivänä marraskuuta 2009 annetun neuvoston asetuksen (EY) N:o 1224/2009 (1) ja erityisesti sen 105 artiklan 1, 2 ja 3 kohdan,
         sekä katsoo seuraavaa:

                     (1)

                     Vuoden 2019 kalastuskiintiöt on vahvistettu seuraavilla säädöksillä:

                                 —

                                 neuvoston asetus (EU) 2018/1628 (2),

                                 —

                                 neuvoston asetus (EU) 2018/2025 (3),

                                 —

                                 neuvoston asetus (EU) 2018/2058 (4) ja

                                 —

                                 neuvoston asetus (EU) 2019/124 (5).

                     (2)

                     Vuoden 2020 kalastuskiintiöt on vahvistettu seuraavilla säädöksillä:

                                 —

                                 neuvoston asetus (EU) 2018/2025,

                                 —

                                 neuvoston asetus (EU) 2019/1838 (6),

                                 —

                                 neuvoston asetus (EU) 2019/2236 (7) ja

                                 —

                                 neuvoston asetus (EU) 2020/123 (8).

                     (3)

                     Asetuksen (EY) N:o 1224/2009 105 artiklan 1 kohdassa säädetään, että jos komissio on todennut jonkin jäsenvaltion ylittäneen sille osoitetut kalastuskiintiöt, komissio alentaa tuon jäsenvaltion tulevia kiintiöitä.

                     (4)

                     Asetuksen (EY) N:o 1224/2009 105 artiklan 2 ja 3 kohdassa säädetään, että tällaiset vähennykset on tehtävä seuraavana vuonna tai seuraavina vuosina soveltamalla vastaavia, mainituissa kohdissa vahvistettuja kertoimia.

                     (5)

                     Eräät jäsenvaltiot ovat ylittäneet vuoden 2019 kalastuskiintiönsä. Sen vuoksi on aiheellista tehdä niille myönnettyihin kalastuskiintiöihin liikakalastettujen kantojen osalta vähennyksiä vuonna 2020 ja tarvittaessa sitä seuraavina vuosina.

                     (6)

                     Eräiden maiden kalastuskiintiöihin tehtiin vuonna 2019 tiettyjen lajien osalta vähennyksiä komission täytäntöönpanoasetuksella (EU) 2019/1726 (9) ja komission täytäntöönpanoasetuksella (EU) 2020/112 (10). Joidenkin jäsenvaltioiden osalta tiettyihin lajeihin sovellettavat vähennykset olivat kuitenkin suurempia kuin niiden vuoden 2019 vastaavat kiintiöt, eikä vähennyksiä voitu sen vuoksi tehdä kokonaisuudessaan kyseisenä vuonna. Sen varmistamiseksi, että myös tällaisissa tapauksissa koko määrä vähennetään asianomaisten kantojen osalta, jäljellä olevat määrät olisi otettava huomioon vahvistettaessa vähennyksiä vuoden 2020 ja tarvittaessa sitä seuraavien vuosien kiintiöistä.

                     (7)

                     Tässä asetuksessa säädettyjä kalastuskiintiöiden vähennyksiä olisi sovellettava rajoittamatta vuoden 2020 kiintiöihin komission täytäntöönpanoasetuksen (EU) N:o 185/2013 (11) nojalla tehtäviä vähennyksiä.

                     (8)

                     Koska kiintiöt ilmaistaan tonneina, määriä, jotka ovat pienempiä kuin yksi tonni, ei oteta huomioon,

               ON HYVÄKSYNYT TÄMÄN ASETUKSEN:

            1 artikla

               1.   Tehdään vähennykset asetuksissa (EU) 2018/2025, (EU) 2019/1838, (EU) 2019/2236 ja (EU) 2020/123 vuodeksi 2020 vahvistettuihin kalastuskiintiöihin tämän asetuksen liitteessä esitetyllä tavalla.

               2.   Edellä olevan 1 kohdan soveltaminen ei rajoita täytäntöönpanoasetuksessa (EU) N:o 185/2013 säädettyjen vähennysten soveltamista.

            2 artikla
            Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 2 päivänä syyskuuta 2020.

                  Komission puolesta

               Ursula VON DER LEYEN

                  Puheenjohtaja

            (1)  EUVL L 343, 22.12.2009, s. 1.

            (2)  Neuvoston asetus (EU) 2018/1628, annettu 30 päivänä lokakuuta 2018, eräiden kalakantojen ja kalakantaryhmien Itämerellä sovellettavien kalastusmahdollisuuksien vahvistamisesta vuodeksi 2019 ja asetuksen (EU) 2018/120 muuttamisesta tiettyjen muilla vesillä sovellettavien kalastusmahdollisuuksien osalta (EUVL L 272, 31.10.2018, s. 1).

            (3)  Neuvoston asetus (EU) 2018/2025, annettu 17 päivänä joulukuuta 2018, unionin aluksiin sovellettavien eräiden syvänmeren kalakantojen kalastusmahdollisuuksien vahvistamisesta vuosiksi 2019 ja 2020 (EUVL L 325, 20.12.2018, s. 7).

            (4)  Neuvoston asetus (EU) 2018/2058, annettu 17 päivänä joulukuuta 2018, eräiden kalakantojen ja kalakantaryhmien Mustallamerellä sovellettavien kalastusmahdollisuuksien vahvistamisesta vuodeksi 2019 (EUVL L 329, 27.12.2018, s. 8).

            (5)  Neuvoston asetus (EU) 2019/124, annettu 30 päivänä tammikuuta 2019, unionin vesillä ja unionin kalastusaluksiin tietyillä unionin ulkopuolisilla vesillä sovellettavien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2019 (EUVL L 29, 31.1.2019, s. 1).

            (6)  Neuvoston asetus (EU) 2019/1838, annettu 30 päivänä lokakuuta 2019, eräiden kalakantojen ja kalakantaryhmien Itämerellä sovellettavien kalastusmahdollisuuksien vahvistamisesta vuodeksi 2020 ja asetuksen (EU) 2019/124 muuttamisesta tiettyjen muilla vesillä sovellettavien kalastusmahdollisuuksien osalta (EUVL L 281, 31.10.2019, s. 1).

            (7)  Neuvoston asetus (EU) 2019/2236, annettu 16 päivänä joulukuuta 2019, eräiden kalakantojen ja kalakantaryhmien Välimerellä ja Mustallamerellä sovellettavien kalastusmahdollisuuksien vahvistamisesta vuodeksi 2020 (EUVL L 336, 30.12.2019, s. 14).

            (8)  Neuvoston asetus (EU) 2020/123, annettu 27 päivänä tammikuuta 2020, unionin vesillä ja unionin kalastusaluksiin tietyillä unionin ulkopuolisilla vesillä sovellettavien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2020 (EUVL L 25, 30.1.2020, s. 1).

            (9)  Komission täytäntöönpanoasetus (EU) 2019/1726, annettu 15 päivänä lokakuuta 2019, vuonna 2019 käytettävissä oleviin tiettyjen kantojen kalastuskiintiöihin edellisvuosien liikakalastuksen vuoksi tehtävistä vähennyksistä (EUVL L 263, 16.10.2019, s. 3).

            (10)  Komission täytäntöönpanoasetus (EU) 2020/112, annettu 22 päivänä tammikuuta 2020, vuonna 2019 käytettävissä oleviin tiettyjen kantojen kalastuskiintiöihin muiden kantojen edellisvuosien liikakalastuksen vuoksi tehtävistä vähennyksistä ja täytäntöönpanoasetuksen (EU) 2019/1726 muuttamisesta (EUVL L 21, 27.1.2020, s. 6).

            (11)  Komission täytäntöönpanoasetus (EU) N:o 185/2013, annettu 5 päivänä maaliskuuta 2013, eräisiin Espanjalle vuodeksi 2013 ja sitä seuraaviksi vuosiksi myönnettyihin kalastuskiintiöihin tehtävistä vähennyksistä vuoden 2009 tietyn makrillikiintiön liikakalastuksen vuoksi (EUVL L 62, 6.3.2013, s. 1).

            LIITE

               LIIKAKALASTETTUJEN KANTOJEN KIINTIÖIHIN VUODEN 2020 OSALTA TEHTÄVÄT VÄHENNYKSET

                        Jäsenvaltio

                        Lajin koodi

                        Aluekoodi

                        Lajin nimi

                        Alueen nimi

                        Alkuperäinen kiintiö 2019 (kilogrammoina)

                        Purettujen saaliiden sallitut määrät vuonna 2019 (mukautettu kokonaismäärä kilogrammoina) (1)

                        Saaliit yhteensä vuonna 2019 (määrä kilogrammoina)

                        Kiintiön käyttö suhteessa purettujen saaliiden sallittuun määrään

                        Purettujen saaliiden sallittuun määrään liittyvä liikakalastus (määrä kilogrammoina)

                        Kerroin (2)

                        Lisäkerroin (3)
                           ,
                            (4)

                        Edellisvuosilta tekemättä olevat vähennykset (5) (määrä kilogrammoina)

                        Vuonna 2020 tehtävät vähennykset (määrä kilogrammoina)

                           DE

                        HER

                        4AB.

                        Silli

                        Unionin ja Norjan vedet alueella 4 linjan 53°30′N pohjoispuolella

                        39 404 000

                        25 460 900

                        27 182 070

                        106,76 %

                        1 721 170

                        /

                        /

                        /

                        1 721 170

                           DE

                        MAC

                        2CX14-

                        Makrilli

                        3a ja 4; unionin vedet alueilla 2a, 3b, 3c ja osa-alueilla 22–32

                        441 000

                        14 859 024

                        15 542 581

                        104,60 %

                        683 557

                        /

                        /

                        /

                        683 557

                           DK

                        MAC

                        2CX14-

                        Makrilli

                        6, 7, 8a, 8b, 8d ja 8e; unionin ja kansainväliset vedet alueella 5b; kansainväliset vedet alueilla 2a, 12 ja 14

                        /

                        2 688 463

                        2 693 920

                        100,20 %

                        5 457

                        /

                        /

                        /

                        5 457

                           DK

                        MAC

                        2A34.

                        Makrilli

                        3a ja 4; unionin vedet alueilla 2a, 3b, 3c ja osa-alueilla 22–32

                        14 480 000

                        13 330 744

                        14 022 305

                        105,19 %

                        691 561

                        /

                        /

                        /

                        691 561

                           DK

                        MAC

                        2A4A-N

                        Makrilli

                        Norjan vedet alueilla 2a ja 4a

                        10 242 000

                        10 252 106

                        11 197 228

                        109,22 %

                        945 122

                        /

                        /

                        /

                        945 122

                           DK

                        POK

                        1N2AB.

                        Seiti

                        Norjan vedet alueilla 1 ja 2

                        /

                        17 000

                        50 968

                        299,81 %

                        33 968

                        1,00

                        /

                        /

                        33 968

                           ES

                        BET

                        ATLANT

                        Isosilmätonnikala

                        Atlantin valtameri

                        9 415 300

                        8 941 151

                        9 095 090

                        101,72 %

                        153 939

                        /

                        C (6)

                        /

                        153 939

                           ES

                        COD

                        1/2B.

                        Turska

                        1 ja 2b

                        11 562 000

                        8 455 844

                        8 463 118

                        100,09 %

                        7 274

                        /

                        /

                        /

                        7 274

                           ES

                        GHL

                        1N2AB.

                        Grönlanninpallas

                        Norjan vedet alueilla 1 ja 2

                        /

                        2 000

                        14 225

                        711,25 %

                        12 225

                        1,00

                        A

                        /

                        18 338

                           ES

                        OTH

                        1N2AB.

                        Muut lajit

                        Norjan vedet alueilla 1 ja 2

                        /

                        31 800

                        35 695

                        112,25 %

                        3 895

                        1,00

                        /

                        /

                        3 895

                           ES

                        POK

                        1N2AB.

                        Seiti

                        Norjan vedet alueilla 1 ja 2

                        /

                        196 000

                        198 607

                        101,33 %

                        2 607

                        /

                        /

                        /

                        2 607

                           ES

                        RED

                        N3LN.

                        Punasimput

                        NAFO 3LN

                        /

                        515 100

                        517 806

                        100,53 %

                        2 706

                        /

                        /

                        /

                        2 706

                           ES

                        RJU

                        9-C.

                        Aaltorausku

                        Unionin vedet alueella 9

                        15 000

                        15 000

                        15 511

                        103,41 %

                        511 (7)

                        Ei sovelleta

                        Ei sovelleta

                        2 067

                        2 067

                           FR

                        BET

                        ATLANT

                        Isosilmätonnikala

                        Atlantin valtameri

                        4 167 700

                        4 167 700

                        4 687 551

                        112,47 %

                        519 851

                        1,20

                        C

                        /

                        883 747

                           FR

                        RJE

                        7FG.

                        Palettirausku

                        Unionin vedet alueilla 7f ja 7g

                        79 000

                        90 399

                        91 485

                        101,20 %

                        1 086

                        /

                        /

                        /

                        1 086

                           FR

                        RJU

                        7DE.

                        Aaltorausku

                        Unionin vedet alueilla 7d ja 7e

                        103 000

                        168 000

                        177 718

                        105,78 %

                        9 718

                        /

                        /

                        /

                        9 718

                           FR

                        SWO

                        AS05N

                        Miekkakala

                        Atlantin valtameri linjan 5° N eteläpuolella

                        /

                        /

                        3 500

                        Ei sovelleta

                        3 500

                        /

                        /

                        /

                        3 500

                           GB

                        COD

                        N1GL14

                        Turska

                        Grönlannin vedet NAFO-alueella 1F ja Grönlannin vedet alueilla 5, 12 ja 14

                        364 000

                        353 500

                        353 500

                        100 %

                        0

                        /

                        /

                        4 167

                        4 167

                           GB

                        HER

                        4AB.

                        Silli

                        Unionin ja Norjan vedet alueella 4 linjan 53°30′N pohjoispuolella

                        55 583 000

                        62 320 196

                        62 607 628

                        100,46 %

                        287 432

                        /

                        /

                        /

                        287 432

                           GB

                        MAC

                        2CX14-

                        Makrilli

                        6, 7, 8a, 8b, 8d ja 8e; unionin ja kansainväliset vedet alueella 5b; kansainväliset vedet alueilla 2a, 12 ja 14

                        152 115 000

                        145 768 635

                        154 072 694

                        105,70 %

                        8 304 059

                        /

                        A (6)

                        /

                        8 304 059

                           GB

                        RJU

                        7DE.

                        Aaltorausku

                        Unionin vedet alueilla 7d ja 7e

                        58 000

                        61 200

                        63 133

                        103,16 %

                        1 933

                        /

                        /

                        /

                        1 933

                           EL

                        BFT

                        AE45WM

                        Tonnikala

                        Atlantin valtameri pituuspiirin 45° W itäpuolella sekä Välimeri

                        285 110

                        304 110

                        312 690

                        102,82 %

                        8 580

                        /

                        C (6)

                        /

                        8 580

                           IE

                        ALB

                        AN05N

                        Pohjoisen kannan valkotonnikala

                        Atlantin valtameri linjan 5° N pohjoispuolella

                        2 854 300

                        3 115 420

                        3 213 170

                        103,14 %

                        97 750

                        /

                        C (6)

                        /

                        97 750

                           NL

                        HER

                        4CXB7D

                        Silli

                        4c, 7d lukuun ottamatta Blackwaterin kalakantaa

                        18 162 000

                        19 497 305

                        19 512 481

                        100,08 %

                        15 176

                        /

                        /

                        /

                        15 176

                           NL

                        MAC

                        2A34.

                        Makrilli

                        3a ja 4; unionin vedet alueilla 2a, 3b, 3c ja osa-alueilla 22–32

                        1 342 000

                        1 494 000

                        2 012 324

                        134,69 %

                        518 324

                        1,40

                        /

                        /

                        725 654

                           PT

                        ALB

                        AN05N

                        Pohjoisen kannan valkotonnikala

                        Atlantin valtameri linjan 5° N pohjoispuolella

                        1 994 200

                        1 794 200

                        2 463 161

                        137,28 %

                        668 961

                        1,40

                        C

                        /

                        1 271 026

                           PT

                        ALF

                        3X14-

                        Limapäät

                        Unionin ja kansainväliset vedet alueilla 3, 4, 5, 6, 7, 8, 9, 10, 12 ja 14

                        164 000

                        149 034

                        156 756

                        105,18 %

                        7 722

                        /

                        A (6)

                        /

                        7 722

                           PT

                        BUM

                        ATLANT

                        Sinimarliini

                        Atlantin valtameri

                        50 440

                        7 076

                        18 016

                        254,61 %

                        10 940

                        1,00

                        A

                        /

                        16 410

                           PT

                        RJU

                        9-C.

                        Aaltorausku

                        Unionin vedet alueella 9

                        15 000

                        21 705

                        24 589

                        113,29 %

                        2 884

                        1,00

                        /

                        /

                        2 884

                           PT

                        SWO

                        AN05N

                        Miekkakala

                        Atlantin valtameri linjan 5° N pohjoispuolella

                        1 010 390

                        2 410 390

                        2 414 333

                        100,16 %

                        3 943

                        /

                        /

                        /

                        3 943

                           SE

                        MAC

                        2A34.

                        Makrilli

                        3a ja 4; unionin vedet alueilla 2a, 3b, 3c ja osa-alueilla 22–32

                        4 034 000

                        2 945 203

                        3 075 839

                        104,44 %

                        130 636

                        /

                        /

                        /

                        130 636

               (1)  Kiintiöt, jotka ovat asiaankuuluvien kalastusmahdollisuusasetusten nojalla jäsenvaltion käytettävissä sen jälkeen, kun on otettu huomioon Euroopan parlamentin ja neuvoston asetuksen (EU) N:o 1380/2013 (EUVL L 354, 28.12.2013, s. 22) 16 artiklan 8 kohdan mukainen kalastusmahdollisuuksien vaihto, neuvoston asetuksen (EY) N:o 847/96 (EYVL L 115, 9.5.1996, s. 3) 4 artiklan 2 kohdan ja asetuksen (EU) N:o 1380/2013 15 artiklan 9 kohdan mukaiset kiintiömäärän siirrot vuodelta 2018 vuodelle 2019 tai asetuksen (EY) N:o 1224/2009 37 ja 105 artiklan mukainen kalastusmahdollisuuksien uudelleenjako ja vähennys.

               (2)  Kuten asetuksen (EY) N:o 1224/2009 105 artiklan 2 kohdassa säädetään. Vähennystä, joka on yhtä suuri kuin liikakalastus * 1,00, sovelletaan kaikissa liikakalastustapauksissa, jotka ovat enintään 100 tonnia.

               (3)  Kuten asetuksen (EY) N:o 1224/2009 105 artiklan 3 kohdassa säädetään ja jos liikakalastuksen osuus on yli 10 prosenttia.

               (4)  Kirjain ”A” osoittaa, että vuosina 2017, 2018 ja 2019 tapahtuneen jatkuvan liikakalastuksen vuoksi on sovellettu lisäkerrointa 1,5. Kirjain ”C” osoittaa, että koska kantaan sovelletaan monivuotista suunnitelmaa, on sovellettu lisäkerrointa 1,5.

               (5)  Edelliseltä vuodelta tai edellisiltä vuosilta jäljellä olevat määrät.

               (6)  Lisäkerrointa ei sovelleta, koska liikakalastuksen osuus ei ole yli 10 prosenttia purettujen saaliiden sallituista määristä.

               (7)  Alle yhden tonnin määriä ei oteta huomioon.